הספר הירוק (סרט)

המונח "הספר הירוק" מפנה לכאן. אם הכוונה למשמעות אחרת, ראו הספר הירוק (פירושונים). הספר הירוק (באנגלית: Green Book) הוא סרט דרמה קומית אמריקאי בבימויו של פיטר פארלי אודות המסע האמיתי אל דרום ארצות הברית בשנת 1960 של הפסנתרן הג'מייקני-אמריקאי דון שירלי ושומר ראשו הניו יורקי ונהגו, טוני ליפ. התסריט נכתב על ידי ניק ואללונגה, (בנו של טוני ליפ), בריאן הייז קורי ופיטר פארלי. הקרנת הבכורה העולמית נערכה במהלך פסטיבל הסרטים הבינלאומי בטורונטו ב-11 בספטמבר 2018, שבו זכה בפרס חביב הקהל. הסרט מתרחש בשנת 1962, בכיכובו של מהרשלה עלי כמוזיקאי אפרו-אמריקני ונהגו האיטלקי הגס והמחוספס טוני ליפ, בגילום השחקן ויגו מורטנסן, אשר מגונן עליו מול דרומיים, אנשים חפצי תרבות גבוהה הניתנת על ידי אדם אפרו-אמריקאי, מבלי להעניק לו תנאים של כבוד עצמי. הסרט יצא לאקרנים על ידי אולפני יוניברסל ב-21 בנובמבר 2018. הסרט היה מועמד לחמישה פרסי אוסקר וזכה בשלושה פרסי אוסקר: הסרט הטוב ביותר, שחקן המשנה הטוב ביותר (מהרשלה עלי) והתסריט המקורי הטוב ביותר וכן בשלושה פרסי גלובוס הזהב: הסרט הקומי הטוב ביותר, שחקן המשנה הטוב ביותר והתסריט הטוב ביותר. הסרט נקרא על שם ספר המסע מדריך גרין לנהג השחור (The Negro Motorist Green Book), שנקרא בקיצור הספר הירוק והיה מדריך טיולים וספר ניווט לנסיעה בכבישים שנועד לעזור לאפרו-אמריקאים בהתמודדותם עם בעיות האפליה הגזעית על בסיס חוקי ג'ים קרואו. המדריך כלל כתובות של מלונות, מסעדות, מוסכים שהיו בבעלות שחורים או ידידותיים לשחורים. טוני הוא מאבטח וסדרן במועדון לילה ניו יורקי, שמחפש עבודה חדשה לאחר שמועדון הלילה שבו עבד נסגר לשיפוץ. טוני מתקבל לעבודה, כנהגו של פסנתרן אפרו-אמריקאי מפורסם (דון שירלי), היוצא למסע הופעות בן חודשיים דרך המערב התיכון ועד למדינות הדרום, בשל אופיו המחוספס וכוח זרועו. במהלך מסע ההופעות של הפסנתרן הידוע, הם נתקלים בהרבה התנהגויות גזעניות. ההפרדה הגזעית במדינות הדרום, הביאה את האמן ואת נהגו למצבים לא נוחים ומקוממים, של הפרדה במסעדות, בחדרי שירותים, ובחדרי מלון, שיוחדו ל"לבנים" בלבד. ממצב של אדון מפורסם מול נהג פשוט, עוברת מערכת היחסים ביניהם שינוי. בתחילה שניהם מגלים סוג של גזענות גם במערכת היחסים ההדדית. אלא שאחדות הניגודים, המכריחה אותם לחיות חודשיים באותה מכונית, באותם בתי מלון, באותן מסעדות, מאפשרת להם היכרות מעמיקה יותר, תוך כדי ניווט בין נחשולי הגזענות העמוקה, המושרשת באזור. בשיא המשבר שלו, מתוודה דון שירלי בפני טוני, כי למרות כל השפע שלו, בסופו של דבר הוא מרגיש לבד בעולם - כיוון שהוא לעולם לא יוכל להתקבל לחברת הלבנים, אינו מעוניין להתקבל לחברת השחורים ונדחה משתי החברות בלאו הכי בשל זהותו המינית. ויגו מורטנסן - פרנק "טוני ליפ" ואללונגה מהרשלה עלי - דון שירלי לינדה קרדליני - דולורס ואללונגה דימטר מרינוב - אולג מייק האטון - ג'ורג' איקבל תבה - עמית סבסטיאן מאניסקאלקו - ג'וני ונרה דניס וו. הול - חכמולוג מאגס רנדל גונזאלס - גורמן ויגו מורטנסן החל במשא ומתן על גילום תפקיד בסרט במאי 2017. פיטר פארלי הוזכר כבמאי לסרט שמעובד מתוך תסריט שנכתב על ידי ניק ואללונגה, בנו של טוני ליפ, בריאן הייז קורי ופיטר פארלי. ב-30 בנובמבר 2017, שלב הליהוק הושלם, עם מורטנסן, מהרשלה עלי, לינדה קארדנילי ואיקבל תבה שאישרו את השתתפותם בפרויקט וההפקה החלה באותו שבוע בניו אורלינס. סבסטיאן מאניסקאלקו צורף לצוות השחקנים בינואר 2018. הקרנת הבכורה העולמית של הסרט נערכה במסגרת פסטיבל הקולנוע הבינלאומי של טורונטו ב-11 בספטמבר 2018. הסרט ייצא להפצה מסחרית ב-21 בנובמבר 2018. באתר Rotten Tomatoes, הסרט מחזיק דירוג של 78% בהתבסס על 325 ביקורות עם ממוצע דירוג של 7.22/10. באתר Metacritic, הסרט קיבל ציון משוקלל ממוצע של 69 מתוך 100, בהתבסס על 52 ביקורות, שהעניקו "בדרך כלל ביקורות חיוביות". מדיה וקבצים בנושא הספר הירוק בוויקישיתוף אתר האינטרנט הרשמי של הספר הירוק (באנגלית) הספר הירוק, ברשת החברתית פייסבוק הספר הירוק, ברשת החברתית אקס (טוויטר) הספר הירוק, ברשת החברתית אינסטגרם "הספר הירוק", במסד הנתונים הקולנועיים IMDb (באנגלית) "הספר הירוק", באתר נטפליקס "הספר הירוק", באתר AllMovie (באנגלית) "הספר הירוק", באתר Rotten Tomatoes (באנגלית) "הספר הירוק", באתר Box Office Mojo (באנגלית) "הספר הירוק", באתר Metacritic (באנגלית) "הספר הירוק", במסד הנתונים הקולנועיים KinoPoisk (ברוסית) ביקורות תומר קמרלינג, ‏"הספר הירוק": הבני גנץ של האוסקרים, באתר ‏מאקו‏, 24 בינואר 2019 אורי קליין, יומרות חברתיות? "הספר הירוק" רק מציג פעם נוספת איך לבן מציל שחור, באתר הארץ, 24 בינואר 2019 שמוליק דובדבני, ביקורת סרט - "הספר הירוק": כשהיסטוריה גזענית הופכת לפנטזיה לחג המולד, באתר ynet, 25 בינואר 2019 מאיר שניצר, ‏הומו מופנם, מצ'ואיסט והבחנות על אמריקה: "הספר הירוק" יקבל אוסקר, באתר מעריב אונליין, 25 בינואר 2019 אבנר שביט‏, "הספר הירוק" מהנה, מרגש ועשוי לעילא - אבל כן, יש איתו בעיה, באתר וואלה, 27 בינואר 2019 ישי קיצ'לס, "הספר הירוק": נעים ועמוס כוונות טובות, באתר ישראל היום, 30 בינואר 2019 יואב לוסטיג, ‏"הספר הירוק": ליהנות מאותה מעשייה מוכרת, בעיתון מקור ראשון, 30 בינואר 2019 עופרה עופר אורן, "הספר הירוק": מה עושים עם הגזענות?, בבלוג "סופרת ספרים", 11 בפברואר 2019 יעל שוב, ‏"ספר ירוק" הוא מלכודת אוסקרים שאי אפשר לסרב לה, באתר "Time Out ישראל", 24 בינואר 2019 McNary, Dave. "Viggo Mortensen-Mahershala Ali's 'Green Book' Set for Awards Season Release". Variety. נבדק ב-26 ביוני 2018. {{cite web}}: (עזרה) אינה טוקר, אוסקר 2019: "הספר הירוק" זכה בפרס הסרט הטוב ביותר, באתר ynet, 25 בפברואר 2019 Kroll, Justin (31 במאי 2017). "Viggo Mortensen Circling Peter Farrelly's Next Film 'Green Book' (EXCLUSIVE)". Variety. נבדק ב-16 באפריל 2018. {{cite web}}: (עזרה) Sneider, Jeff (30 בנובמבר 2017). "Viggo Mortensen, Mahershala Ali To Star In Peter Farrelly's ROAD Trip Drama "Green Book"". Tracking Board. נבדק ב-16 באפריל 2018. {{cite web}}: (עזרה) Scott, Mike (31 באוקטובר 2017). "Movie inspired by 'The Negro Motorist Green Book' to film in New Orleans". Nola. נבדק ב-16 באפריל 2018. {{cite web}}: (עזרה) N'Duka, Amanda (30 בנובמבר 2017). "Iqbal Theba Joins 'Green Book'; Michael Beach Cast In 'Foster Boy'; Peter Strauss Boards 'Operation Finale'". Deadline. נבדק ב-16 באפריל 2018. {{cite web}}: (עזרה) Galuppo, Mia (16 בינואר 2018). "Comedian Sebastian Maniscalco Joins Viggo Mortensen in Drama 'Green Book' (Exclusive)". The Hollywood Reporter. נבדק ב-16 באפריל 2018. {{cite web}}: (עזרה) Kay, Jeremy (14 באוגוסט 2018). "Toronto unveils Contemporary World Cinema, more Galas and Special Presentations". Screen International. נבדק ב-14 באוגוסט 2018. {{cite web}}: (עזרה) "Green Book (2018)". Rotten Tomatoes. Fandango Media. נבדק ב-16 בספטמבר 2018. {{cite web}}: (עזרה) "Green Book reviews". Metacritic. נבדק ב-16 בספטמבר 2018. {{cite web}}: (עזרה)